Stephanus, decanus Bisuntinus ecclesie Sancti Stephani, totumque ejusdem ecclesie capitulum omnibus presentes litteras inspecturis, rei geste notitiam cum salute. Noverit universitas vestra quod, cum Johannes, comes Burgondie et dominus Salinensis, dederit et concesserit in casamentum cantorie nostre ea que Stephanus, archidiaconus Salinensis, acquisivit in parochia de Capella, que sunt de casamento suo, ratione domini Salinensis, ita quod cantor, qui pro tempore fuerit, ab ipso et successoribus suis recipiet et deserviet casamentum, nos factum istud, de consensu totius capitulis nostri, ratum habemus et approbamus. In cujus rei testimonium, presentem cartam sigilli nostri munimine fecimus roborari. Actum anno Domini M CC quadragesimo.